CELEX: C2005/243/13
Language: sk
Date: 2005-10-01 00:00:00
Title: Vec C-299/05: Žaloba podaná 26. júla 2005: Komisia Európskych spoločenstiev proti Európskemu parlamentu a Rade

1.10.2005   
            
            
               SK
            
            
               Úradný vestník Európskej únie
            
            
               C 243/9
            
         Žaloba podaná 26. júla 2005: Komisia Európskych spoločenstiev proti Európskemu parlamentu a Rade
   (Vec C-299/05)
   (2005/C 243/13)
   Jazyk konania: francúzština
   Komisia Európskych spoločenstiev, v zastúpení: Denis Martin a Marie-José Jonczy, splnomocnení zástupcovia, ktorí si zvolili adresu na doručovanie v Luxemburgu, podala 26. júla 2005 na Súdny dvor Európskych spoločenstiev žalobu proti Európskemu parlamentu a Rade.
   Komisia Európskych spoločenstiev navrhuje, aby Súdny dvor:
   
               1.
            
            
               zrušil ustanovenia prílohy I bodu 2 nariadenia Európskeho parlamentu a Rady (ES) č. 647/2005 z 13. apríla 2005, ktorým sa menia a dopĺňajú nariadenia Rady (EHS) č. 1408/71 o uplatňovaní systémov sociálneho zabezpečenia na zamestnancov, samostatne zárobkovo činné osoby a ich rodinných príslušníkov, ktorí sa pohybujú v rámci Spoločenstva, a (EHS) č. 574/72, ktorým sa stanovuje postup na vykonávanie nariadenia (EHS) č. 1408/71 (1), týkajúce sa položky W. Fínsko, písm. b), X. Švédsko, písm. c) a Y. Spojené kráľovstvo, písm. d), e) a f),
            
         
               2.
            
            
               zaviazal žalovaných nahradiť trovy konania.
            
         Žalobné dôvody a hlavné tvrdenia
   Podľa Komisie prevzal zákonodarca prijatím nariadenia č. 647/2005 kritériá stanovené skôr Súdnym dvorom pre koordináciu osobitných nepríspevkových peňažných dávok. Zákonodarca však z týchto kritérií nevyvodil všetky následky, keď do zoznamu peňažných dávok prevzal do prílohy IIa nariadenia č. 1408/71 peňažné dávky W. Fínsko, písm. b), X. Švédsko, písm. c) a Y. Spojené kráľovstvo, písm. d), e) a f), ktoré podľa Komisie nespĺňajú kritériá „osobitných“ peňažných dávok v zmysle článku 4 ods. 2a tohto nariadenia.
   
      (1)  Ú. v. EÚ L 117, 4.05.2005, s. 1